རྣམས་བཞུགས།
༄༅༅། །ཨོཾ་སྭསྟི་སིདྡྷ། ན་མོ་མཉྫུ་གྷོ་ཥཱ་ཡ། དཔལ་ལྡན་ས་གསུམ་གསལ་
མཛད་པ། །བརྩེ་བའི་བདག་ཉིད་ཐམས་ཅད་མཁྱེན། །འཇིག་རྟེན་ཀུན་སྐྱོབ་བླ་
ན་མེད། །རྫོགས་སངས་རྒྱས་ལ་ཕྱག་འཚལ་ལོ། །གང་ཞིག་མངོན་མཐོའི་བདེ་བ་
དང་། །རྣམ་གྲོལ་བདེ་བ་བསྒྲུབ་པའི་གཞི། །མི་དབང་མཆོག་འདི་བརྟན་བྱའི་
ཕྱིར། །རབ་ཏུ་ཤིས་པའི་ཚིག་འདི་བརྗོད། །དབང་ཆེན་ཆུ་གཏེར་ལྷུན་པོ་དང༌། །ཉི་
མ་ཟླ་བ་རིན་ཆེན་ལྷའི། །ལྷ་ཁྱོད་ཡུན་རིང་ཞབས་བརྟན་ཞིང། །བཞེད་དོན་མ་
ལུས་ཀུན་གྲུབ་ཤོག །ལྷག་བསམ་ཀུན་ནས་རྣམ་དག་ཅིང༌། །སྐྱོད་པའི་ཕྲིན་ལས་
རྒྱ་ཆེ་བ། །འགྲོ་བ་ཀུན་གྱི་རྟེན་གྱུར་པའི། །ས་ཆེན་ཁྱོད་ནི་རྒྱལ་གྱུར་ཅིག །གཏིང་
མཐའ་ཡས་པའི་བསོད་ནམས་། །ཡོན་ཏན་རིན་ཆེན་དུ་མས་གཏམས། །བློ་གྲོས་
ཀླུ་དབང་གིས་བསྟེན་པའི། །དཔལ་ལྡན་རྒྱ་མཚོ་རྒྱལ་གྱུར་ཅིག །རྣམ་པར་དག་
པའི་རིགས་མཐོ་ཞིང་། །དཔལ་འབྱོར་དཔག་བསམ་ཤིང་གིས་བརྒྱན། །ལྷ་ཚོགས་
དཀོན་མཆོག་གུས་བསྟེན་པ། །རི་ཡི་རྒྱལ་པོ་རྒྱལ་གྱུར་ཅིག །དབང་ཕྱུག་བརྗེད་
པའི་དཀྱིལ་འཁོར་ལས། །མཐུ་སྟོབས་ཚ་ཟེར་རབ་འཕྲོས་པས། །ཕས་རྒོལ་མུན་
པའི་ཚོགས་འཇོམས་པ། །གསལ་བྱེད་ཁྱོད་ནི་རྒྱལ་གྱུར་ཅིག །བྱམས་པའི་དཀྱིལ་
འཁོར་གསལ་བ་ལས། །ཕན་བདེའི་འོད་ཟེར་རབ་བཀྱེ་བས། །དབུལ་བའི་གདུང་
-792-

རྒྱལ་པོ་གོ་པེ་ལ་སྲས་དང་བཙུན་མོར་བཅས་པ་ལ་བདེ་ལེགས་སུ་བྱས་པའི་བཀྲ་ཤིས་ཀྱི་ཚིགས་སུ་བཅད་པ་རྣམས།
བ་སེལ་བྱེད་པ། །རི་བོང་འཛིན་ཁྱོད་རྒྱལ་གྱུར་ཅིག །བསོད་ནམས་རྒྱ་མཚོར་
ལེགས་འཁྲུངས་ཤིང་། །མཛེས་ཤིང་ཡིད་འོང་དག་པའི་སྐུ། །བསྟེན་ན་དགོས་
འདོད་ཀུན་འབྱུང་བ། །ཡིད་བཞིན་ནོར་བུ་རྒྱལ་གྱུར་ཅིག །རྒྱལ་དང་རྒྱལ་བའི་
ཆོས་རྣམས་དང་། །རྒྱལ་སྲས་རང་རྒྱལ་དགྲ་ལས་རྒྱལ། །སྲིད་ལས་རྣམ་རྒྱལ་
བདེན་པའི་མཐུས། །རྒྱལ་བྱེད་ཚིག་འདི་འགྲུབ་གྱུར་ཅིག ། རྒྱལ་སྲས་རྒྱལ་བར་བྱ་
བའི་ཕྱིར། །ཚུལ་འདི་ཚུལ་ཁྲིམས་རྣམ་དག་ཅིང༌། །བློ་གསལ་བློ་གྲོས་འཇིགས་མེད་
པ། །ཆོས་འཛིན་ཆོས་སྨྲ་འཕགས་པས་སྦྱར། །རྒྱལ་བུ་བྱང་ཆུབ་སེམས་དཔའ་གོ་པེ་
ལ་བདེ་(༣༩༠)ལེགས་སུ་བྱ་བའི་ཕྱིར། ཤིང་མོ་ཡོས་ཀྱི་ལོ་སར་པ་ཤར་བའི་ཚེ་སྦྱར་
བའོ།། །།
ཨོཾ་སྭསྟི་སིདྡྷ། བསོད་ནམས་རྒྱ་མཚོའི་དབུས་སུ་ལེགས་པར་འཁྲུངས། །ཡེ་
ཤེས་བཞི་ཡི་རིན་ཆེན་ལས་གྲུབ་ཅིང་། །ཕྲིན་ལས་བཞི་ཡི་བང་རིམ་མཛེས་པ་
ཅན། །རྒྱལ་བ་ལྷུན་པོའི་རྒྱལ་པོ་ལ་ཕྱག་འཚལ། །རྣམ་དག་ཡིད་ཀྱི་ཆུ་གཙང་
ལས་འཁྲུངས་པའི། །སྡེབ་སྦྱོར་སྤེལ་ལེགས་སྙན་ཚིག་ཟེའུ་འབྲུ་ཅན། །དགེ་ལེགས་
བཅུད་ལྡན་མེ་ཏོག་ཕྲེང་བ་འདིས། །མི་དབང་སྲས་དང་བཙུན་མོར་བཅས་རྣམས་
མཆོད། །རྡོ་རྗེ་ལྟ་བུར་རབ་ཏུ་མཁྲེགས་པ་དང་། །པདྨ་རྒྱས་པ་ལྟ་བུར་མདངས་
གསལ་ཞིང་། །ལྷ་ཡི་ལུས་ལྟར་ཡིད་དུ་འོང་བ་དང༌། །རིག་པ་འཛིན་ལྟར་རྟག་
ཏུ་ནད་མེད་ཅིང༌་། །ཉི་མ་བཞིན་དུ་གཟི་བརྗིད་ཕུན་སུམ་ཚོགས། །ལྔ་པོ་དེ་
ཡིས་ཁྱོད་སྐུ་བདེ་ལེགས་ཤོག །ཀ་ལ་པིངྐའི་དབྱངས་ལྟར་སྙན་པ་དང༌། །དྲང་
སྲོང་མཆོག་ལྟར་རྟག་ཏུ་བདེན་པར་སྨྲ། །ཀུན་དགའི་རྔ་ལྟར་ཆོས་ཀྱི་སྒྲ་སྒྲོགས་
ཤིང་། ། །དབང་ཕྱུག་ལྟ་བུར་ཚིག་གི་མཆོག་རབ་གྲུབ། །འབྲུག་གི་སྒྲ་ལྟར་སྒྲ་གཞན་
ཟིལ་གྱིས་གནོན། །ལྔ་པོ་དེ་ཡིས་ཁྱོད་གསུང་བརྒྱན་པར་ཤོག །ལྷུན་པོའི་རྒྱལ་པོ་ལྟ་
793-

ས་སྐྱ་བཀའ་འབུམ། ༼ཡི》འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
བུར་བརྟན་པ་དང༌། །ནམ་མཁའ་བཞིན་དུ་ཤིན་ཏུ་རྒྱ་ཆེ་ཞིང་། །རྒྱ་མཚོ་ལྟ་བུར་
རབ་ཏུ་ཟབ་པ་དང་། །དབྱངས་ཅན་ལྟ་བུར་བློ་མཆོག་དང་ལྡན་ཞིང་། །ཚངས་པ་
བཞིན་དུ་ཚད་མེད་བཞི་དང་ལྡན། །ལྔ་པོ་དེ་ཡིས་ཁྱོད་ཐུགས་བདེ་ལེགས་ཤོག །མི་
གཡོའི་ཁམས་ལྟར་ཤིན་ཏུ་ཚེ་རིང་ཞིང་།
།ལྷ་ཡི་བླ་མ་ལྟ་བུར་ཡོན་ཏན་ལྡན། །རྣམ་
ཐོས་བུ་ལྟར་འབྱོར་པ་ཕུན་སུམ་ཚོགས། །ཡིད་བཞིན་ནོར་ལྟར་འགྲོ་བའི་རེ་འདོད་
སྐོང༌་། །འཁོར་ལོས་སྒྱུར་ལྟར་ཕྱོགས་ལས་རྣམ་པར་རྒྱལ། །ལྔ་པོ་དེ་ཡིས་ལྷ་ཁྱོད་
འབྱོར་པར་ཤོག །ཚོགས་ཅན་རབ་མཆོག་ལྟ་བུར་ཚུལ་ཁྲིམས་དག །ཆོས་འཕགས་
ལྟ་བུར་ཏིང་འཛིན་མཆོག་དང་ལྡན། །གསང་བདག་བཞིན་དུ་མཐུ་སྟོབས་རྨད་བྱུང་
ཞིང༌་། །སྤྱན་རས་གཟིགས་ལྟར་སྙིང་རྗེའི་ངང་ཚུལ་ཅན། །འཇམ་དབྱངས་ལྟ་བུར་
མཁྱེན་རབ་ཕུན་སུམ་ཚོགས། །ལྔ་པོ་དེ་ཡིས་མགོན་ཁྱོད་རྒྱལ་གྱུར་ཅིག །དཔལ་ལྡན་
བླ་མ་འདྲེན་མཆོག་བླ་ན་མེད། །ཐུབ་དབང་ཡོན་ཏན་རྒྱ་མཚོའི་ཕ་རོལ་ཕྱིན། །དམ་
ཆོས་ངེས་པར་འབྱུང་བ་མཆོག་གི་ལམ། །དགེ་འདུན་ཚོགས་མཆོག་ལྷ་མིས་མཆོད་
པའི་གནས། །དེ་དག་ཀུན་གྱི་བདེན་པའི་བྱིན་རླབས་ཀྱིས། །ཇི་སྐད་སྨོན་ལམ་
བཏབ་པ་འགྲུབ་པར་ཤོག །མི་དབང་རྒྱལ་སྲས་དཔལ་ལྡན་གོ་པེ་ལ། །སྲས་དང་
བཙུན་མོ་ཕུན་སུམ་ཚོགས་བྱའི་ཕྱིར། །སྨོན་ལམ་བཟང་པོ་དཔལ་ལྡན་འཕགས་
པས་སྦྱར། །དགེ་བ་གང་དེས་རྒྱལ་སྲས་རྒྱལ་གྱུར་ཅིག །རྒྱལ་བུ་བྱང་ཆུབ་སེམས་
དཔའ་ཡབ་སྲས་བཙུན་མོ་དང་བཅས་པ་ལ། སྨོན་ལམ་གྱི་ཚིགས་སུ་བཅད་པ་འདི་
དག །ཆོས་སྨྲ་བའི་བཙུན་པ་འཕགས་པ་ཞེས་བྱ་བས་སྦྱར་ནས། མེ་ཕོ་འབྲུག་གི་
ལོ་སར་པ་ཤར་བའི་ཚེ། བཀྲ་ཤིས་པར་བྱ་བའི་ཕྱིར་ཕུལ་བའོ། །སྨོན་ལམ་གྱི་
དངོས་གཞི་རྐང་པ་དྲུག་པའི་ཚིགས་སུ་བཅད་པ་ལགས། ཚིགས་སུ་བཅད་པ་དགུ་
མཆིས།། །
-794-

རྒྱལ་པོ་གོ་པེ་ལ་སྲས་དང་བཙུན་མོར་བཅས་པ་ལ་བདེ་ལེགས་སུ་བྱས་པའི་བཀྲ་ཤིས་ཀྱི་ཚིགས་སུ་བཅད་པ་རྣམས།
ཨོཾ་སྭསྟི་སིདྡྷ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །དཔལ་
གྱི་འབྱུང་གནས་སྲིད་གསུམ་བླ་མ་དངོས་གྲུབ་གཏེར། །ཆེ་བའི་ཆེ་མཆོག་ལྷ་མི་
རྣམས་ཀྱིས་གུས་བཏུད་པ། །འཕགས་པའི་གཙོ་བོ་ཐུབ་དབང་དེ་དང་དམ་པའི་
ཆོས། །འདུས་པའི་མཆོག་གྱུར་(༣༩༡)དཀོན་མཆོག་གསུམ་ལ་ཕྱག་འཚལ་ལོ། །དད་
དང་སྙིང་བརྩེ་རྣམ་པར་འབྱེད་པའི་བློ་གསལ་ཞིང༌་། །བསྟན་པའི་རྩ་ལག་འགྲོ་བ་
རྣམས་ཀྱི་གཉེན་གཅིག་པོ། །བསོད་ནམས་དབང་ཕྱུག་རྒྱལ་བའི་སྲས་པོ་གོ་པེ་
ལ། །བདེ་ལེགས་བྱ་ཕྱིར་རབ་ཏུ་ཤིས་པའི་ཚིག་འདི་བརྗོད། །བཀྲ་ཤིས་གང་ཞིག་
ཡེ་ཤེས་རིན་ཆེན་ལས་གྲུབ་ཅིང༌་། །ཆོས་དབྱིངས་མཁའ་ལས་ལེགས་པར་བཤད་
པའི་འོད་བཀྱེ་བས། །གདུལ་བྱའི་པདྨོ་ཀུན་ཏུ་རྒྱས་མཛད་བླ་མ་ཡི། །བཀྲ་ཤིས་
དམ་པ་དེས་ཀྱང་དེང་འདིར་བདེ་ལེགས་ཤོག །བཀྲ་ཤིས་གང་ཞིག་ཚོགས་གཉིས་
དཔལ་ལས་བྱུང་གྱུར་ཅིང༌་། །ཐུབ་པའི་དབང་པོ་སྐུ་གསུམ་དཔལ་འབྱོར་ལྷུན་གྱིས་
གྲུབ། །རང་གཞན་དོན་བརྙེས་བདེ་བར་གཤེགས་པ་ཐམས་ཅད་ཀྱི། །བཀྲ་ཤིས་དམ་
པ་དེས་ཀྱང་དེང་འདིར་བདེ་ལེགས་ཤོག །བཀྲ་ཤིས་གང་ཞིག་རྐང་གཉིས་དབང་
པོས་ལེགས་གསུངས་ཤིང་། །ཐོག་མཐའ་བར་དགེ་རྣམ་པར་དཀར་ལ་མ་འདྲེས་
པ། །ཞི་བ་ཆགས་བྲལ་ངེས་པར་འབྱིན་པ་དམ་ཆོས་ཀྱི། །བཀྲ་ཤིས་དམ་པ་དེས་
ཀྱང་དེང་འདིར་བདེ་ལེགས་ཤོག །བཀྲ་ཤིས་གང་ཞིག་ཀུན་མཁྱེན་རྒྱལ་པོའི་རྗེས་
ཞུགས་ཤིང༌། །ཚུལ་ཁྲིམས་རྣམ་དག་ཡོན་ཏན་རིན་ཆེན་རྒྱན་གྱིས་མཛེས། །ལྷ་མིའི་
མཆོད་གནས་འདུས་པའི་མཆོག་གྱུར་དགེ་འདུན་གྱི། །བཀྲ་ཤིས་དམ་པ་དེས་ཀྱང་
དེང་འདིར་བདེ་ལེགས་ཤོག །བཀྲ་ཤིས་གང་ཞིག་མཐུ་དང་རྫུ་འཕྲུལ་བསམ་ཡས་
ཤིང༌། །བརྩེ་བའི་དབང་གིས་འཇིགས་བྱེད་མི་བཟད་སྐུར་བསྟན་ནས། །བགེགས་
ཚོགས་ཀུན་འཇོམས་རྡོ་རྗེ་ཆོས་སྐྱོང་ཐམས་ཅད་ཀྱི། །བཀྲ་ཤིས་དམ་པ་དེས་ཀྱང་དེང་
795

ས་སྐྱ་བཀའ་འབུམ། ༼༥》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
འདིར་བདེ་ལེགས་ཤོག །ཆོས་ཀྱི་རྒྱལ་པོ་ཡོན་ཏན་མཐར་ཕྱིན་བདེན་པ་དང་། །ཆོས་
དབྱིངས་གང་ཞིག་འདུས་མ་བྱས་པའི་བདེན་པ་དང་། །རྟེན་ཅིང་འབྲེལ་འབྱུང་སྣ་
ཚོགས་མཐུ་ལྡན་བདེན་པ་ཡིས། །སྨོན་ལམ་རྣམ་དག་ཇི་སྐད་བཏབ་བཞིན་འགྲུབ་
པར་ཤོག །རྒྱལ་བའི་སྲས་པོ་ཕྱོགས་རྣམས་ཀུན་ནས་རྒྱལ་བྱའི་ཕྱིར། །ཕྱོགས་བཅུའི་
རྒྱལ་དང་རྒྱལ་བའི་སྲས་པོ་གང་ཡིན་པས། །བདག་གིས་བསམས་བཞིན་ལེགས་
པར་དགོངས་ནས་མགྲིན་གཅིག་ཏུ། །ཤིས་པའི་དབྱངས་སྒྲ་རྣམ་ཀུན་མཆོག་ལྡན་
སྒྲོགས་པར་ཤོག །དེ་སྐད་སྨྲ་དེ་ཤཱཀྱའི་བརྟུལ་ཞུགས་ལེགས་འཛིན་པ། །བློ་གྲོས་
རྒྱལ་མཚན་དཔལ་ལྡན་བཟང་པོ་ཞེས་བྱ་ཡིས། །ལྟོ་འཕྱེའི་དབང་པོའི་གཅིག་པའི་
གཅིག་ལ་ལེགས་སྦྱར་ནས། །མི་ཡི་དབང་པོ་གོ་པེ་ལ་ལ་ཕུལ་བའོ།། །།
ཨོཾ་སྭསྟི་སིདྡྷ། བླ་མ་དང་འཇམ་པའི་དབྱངས་ལ་གུས་པས་ཕྱག་འཚལ་ལོ། །བཀྲ་
ཤིས་ལས་བྱུང་བཀྲ་ཤིས་ཀྱིས་འཕགས་ཤིང་། །བཀྲ་ཤིས་ལྷུན་གྲུབ་བཀྲ་ཤིས་ངང་ཚུལ་
ཅན། །བཀྲ་ཤིས་མཛད་པས་བཀྲ་ཤིས་ལེགས་བསྒྲུབ་པ། །བཀྲ་ཤིས་དམ་པའི་བཀྲ་
ཤིས་དེང་འདིར་རྒྱལ། །དཔལ་ལྡན་བཀྲ་ཤིས་དམ་པས་ཡོངས་བཟུང་ཞིང་། །དཔལ་
འབྱོར་བཀྲ་ཤིས་རྨད་བྱུང་འོད་ཟེར་གྱིས། །དཔལ་གཞན་ཟིལ་གནོན་བཀྲ་ཤིས་རྒྱལ་
བྱེད་པ། །དཔལ་ཁྱོད་བཀྲ་ཤིས་དུ་མས་རྒྱལ་གྱུར་ཅིག །རྒྱལ་བ་ཀུན་གྱི་བཀྲ་ཤིས་
གཅིག་བསྡུས་པ། །ཆོས་རྗེ་རྟག་པའི་བཀྲ་ཤིས་གདུལ་བྱའི་དཔལ། །སྲིད་ཞིའི་
བཀྲ་ཤིས་རྒྱ་མཚོ་འབྱུང་བའི་གནས། །བཀྲ་ཤིས་དེས་ཀྱང་དེང་འདིར་བདེ་ལེགས་
ཤོག །བཀྲ་ཤིས་ཡིད་འོང་དཔལ་གྱི་སྐུ་མངའ་བ། །གསུང་དབྱངས་བཀྲ་ཤིས་ཡན་
ལག་དྲུག་ཅུས་བརྒྱན། །བཀྲ་ཤིས་(༣༩༢)མི་འགྱུར་བདེ་ཆེན་རོལ་པའི་ཐུགས། །བཀྲ་
ཤིས་དེས་ཀྱང་དེང་འདིར་བདེ་ལེགས་ཤོག །གང་ཞིག་ཐོས་པས་ཐོག་མར་བཀྲ་ཤིས་
ཤིང་། །ཉེ་བར་བསམས་ན་གནས་སྐབས་བཀྲ་ཤིས་ལ། །བསྒོམས་ན་རྟག་པའི་བཀྲ་
-796-

རྒྱལ་པོ་གོ་པེ་ལ་སྲས་དང་བཙུན་མོར་བཅས་པ་ལ་བདེ་ལེགས་སུ་བྱས་པའི་བཀྲ་ཤིས་ཀྱི་ཚིགས་སུ་བཅད་པ་རྣམས།
ཤིས་ལྷུན་གྲུབ་པ། །བཀྲ་ཤིས་དེས་ཀྱང་དེང་འདིར་བདེ་ལེགས་ཤོག །ཚུལ་ཁྲིམས་
རྣམ་དག་བཀྲ་ཤིས་གཞི་བརྟན་ཞིང༌། །ཡོན་ཏན་རིན་ཆེན་བཀྲ་ཤིས་གཏེར་གྱིས་
ཕྱུག །བརྟུལ་ཞུགས་བཟང་པོའི་བཀྲ་ཤིས་སྟོབས་འཆང་བ། །བཀྲ་ཤིས་དེས་ཀྱང་
དེང་འདིར་བདེ་ལེགས་ཤོག །བཀྲ་ཤིས་འོད་འབར་རིན་ཆེན་ལས་གྲུབ་པའི། །བཀྲ་
ཤིས་རྒྱ་མཚོ་རྒྱལ་བས་བསྟན་པ་ཡི། །ཞིང་ཁམས་རྒྱ་མཚོ་བཀྲ་ཤིས་དགེ་མཚན་
ཅན། །བཀྲ་ཤིས་དེས་ཀྱང་དེང་འདིར་བདེ་ལེགས་ཤོག །འདོད་དགུའི་བཀྲ་ཤིས་
དཔལ་གྱིས་འབྱོར་གྱུར་ཞིང་། །སྐྱེ་དགུའི་བཀྲ་ཤིས་བྱེད་པ་འཇིག་རྟེན་རྗེ། །ལྷ་ཡི་
མཆོག་དང་ཀླུ་དབང་བཀྲ་ཤིས་གང༌། །བཀྲ་ཤིས་དེས་ཀྱང་དེང་འདིར་བཀྲ་ཤིས་
ཤོག །བཀྲ་ཤིས་མཆོག་གི་བཀྲ་ཤིས་ལེགས་བརྗོད་པའི། །བཀྲ་ཤིས་དེ་ཡིས་ལྷ་
ཁྱོད་བཀྲ་ཤིས་ཤིང༌། །ཕྱོགས་རྣམས་དུས་ཀུན་ཤིན་ཏུ་བཀྲ་ཤིས་གང་། །བཞེད་
བཞིན་བཀྲ་ཤིས་འགྲུབ་པའི་བཀྲ་ཤིས་ཤོག །རྒྱལ་སྲས་བཀྲ་ཤིས་དུ་མས་རྒྱལ་བྱའི་
ཕྱིར། །བཀྲ་ཤིས་རྨད་བྱུང་བདེ་བར་གཤེགས་པའི་གསུང་། །དམ་པའི་ཆོས་ཀྱི་བཀྲ་
ཤིས་ཀྱིས་མཛེས་པ། །འཕགས་པ་ཞེས་བྱས་བཀྲ་ཤིས་རྣམ་པར་སྤེལ། །རྒྱལ་བུ་བྱང་
ཆུབ་སེམས་དཔའ་གོ་པེ་ལ་ཡབ་སྲས་བཙུན་མོ་དང་བཅས་པ་བཀྲ་ཤིས་པར་བྱ་བའི་
ཕྱིར། བཀྲ་ཤིས་ཀྱི་ཚིགས་སུ་བཅད་པ། བཀྲ་ཤིས་ཀྱི་ཕྲེང་བ་རྣམ་པར་སྤེལ་བ་ཞེས་
བྱ་བ། ཆོས་སྨྲ་བའི་བཙུན་པ་འཕགས་པས་ཉེ་བར་བསྡེབས་ནས། ས་ཕོ་རྟའི་ལོ་
སར་པ་ཤར་བའི་ཚེ་ཕུལ་བའོ།། །
ཨོཾ་སྭསྟི་སིདྡྷ། ཚེ་དང་ཡེ་ཤེས་དཔག་ཏུ་མེད་པའི་བཀྲ་ཤིས་བཀྲ་ཤིས་ཀྱི་དབང་
པོ་ཞེས་བྱ་བ། མགོན་པོ་ཚེ་དང་ཡེ་ཤེས་དཔག་ཏུ་མེད་པ་ལ་ཕྱག་འཚལ་ལོ། །གང་
གི་ཞབས་པད་ཟེའུ་འབྲུའི་ཕྲེང་ལྡན་ལྷ་དང་ལྷ་མིན་ཀླུ་དབང་གིས། །ཀུན་ནས་དགའ་
བའི་གཙུག་གི་ནོར་བུའི་འོད་ཟེར་དྲ་བས་ཆེར་གསལ་ཞིང༌། །འཕགས་པའི་དགེ་
-797

ས་སྐྱ་བཀའ་འབུམ། ༼ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
འདུན་རྒྱ་མཚོའི་དབུས་ན་ལེགས་བཤད་སེང་གེའི་སྒྲ་སྒྲོགས་པ། །རྒྱལ་བའི་དབང
པོ་སྐྱེ་དགུའི་སྒྲོན་མའི་གསུང་རབ་དྲི་མེད་ཕྱོགས་བཅུར་རྒྱལ། །བཀྲ་ཤིས་རྒྱ་མཚོ་ཡོན་
ཏན་ནོར་བུའི་གཏེར་མངའ་བ། །གང་གི་དབང་གིས་དབང་ཕྱུག་དམ་པའི་མཆོག་
གྱུར་དེའི། །བཀྲ་ཤིས་རྨད